TULTA JERUSALEMISTA
Tervehdys suuren Kuninkaan kaupungista, Siionin vuorelta!
Mukava olla seurassanne!
Opetan teille tänään Raamatusta sitä, -
mitä Jumala on sydämelleni antanut.
Uskon sen siunaavan teitäkin.
Luetaan muutama jae.
Mooseksen kirjoja on viisi: -
hepreaksi Bereshit, Shemot, -
Vajikra, Bamidbar ja Devarim.
Tänään luemme Toista Mooseksen kirjaa, eli Shemotia.
2. Moos. 19:1: "Kolmantena kuukautena siitä, -
kun israelilaiset olivat lähteneet Egyptin maasta, -
juuri samana kuukauden päivänä, he tulivat Siinain erämaahan."
He siis lähtivät Egyptistä -
kaksi kuukautta aiemmin.
Egyptissä Jumala oli käskenyt heitä -
sivelemään verta ovenpieliin.
Sen karitsan verta, jonka heidän piti teurastaa.
Sen veren kautta Jumala pelasti ja lunasti heidät.
Hän suojeli heitä, -
ja tuho meni heidän talojensa ohitse, pasach, -
josta tulee sana pesach, "pääsiäinen".
Jumala sanoi surmaavansa kaikki esikoiset Egyptin maassa, -
faaraon esikoisesta eläinten esikoisiin.
Egyptin kaikki esikoiset kuolivat.
Jumalan sanat Moosekselle avaavat ihmeellisiä näkymiä.
Luetaanpa se kohta.
Veren merkityksen ymmärtämisestä on apua meidänkin elämässämme.
2. Moos. 12: -
"Ja Herra puhui Moosekselle ja Aaronille Egyptin maassa sanoen: -
'Tämä kuukausi olkoon teillä kuukausista ensimmäinen; -
siitä alottakaa vuoden kuukaudet.
Puhukaa koko Israelin kansalle ja sanokaa: -
Tämän kuun kymmenentenä päivänä -
ottakoon kukin perheenisäntä itsellensä karitsan, -
yhden karitsan joka perhekuntaa kohti.
Mutta jos perhe on liian pieni koko karitsaa syömään, -
niin ottakoon lähimmän naapurinsa kanssa yhteisen karitsan, -
henkilöluvun mukaan.
Karitsaa kohti laskekaa niin monta, että voivat sen syödä.'"
Jos siis perhe oli pieni, -
heidän piti jakaa karitsa naapureidensa kesken.
Miten upeaa yhteenkuuluvuutta!
Missä ihmiset pitävät yhtä, siellä on voitto.
2. Moos. 12: 5: "'Ja karitsanne olkoon virheetön, vuoden vanha urospuoli; -
lampaista tai vuohista se ottakaa.
Ja pitäkää se tallella neljänteentoista päivään tätä kuuta; -
silloin Israelin koko seurakunta teurastakoon sen iltahämärässä.
Ja he ottakoot sen verta ja sivelkööt sillä -
molemmat pihtipielet ja ovenpäällisen niissä taloissa, -
joissa he sitä syövät.
Ja he syökööt lihan samana yönä; tulessa paistettuna, -
happamattoman leivän ja katkerain yrttien kanssa he sen syökööt.
Älkää syökö siitä mitään raakana tai vedessä keitettynä, -
vaan tulessa paistettuna päineen, jalkoineen ja sisälmyksineen.
Älkääkä jättäkö siitä mitään huomenaamuksi; -
mutta jos jotakin siitä jäisi huomenaamuksi, -
niin polttakaa se tulessa.
Ja syökää se näin: -
kupeet vyötettyinä, kengät jalassanne ja sauva kädessänne; -
ja syökää se kiiruusti.'"
Yleensä ateria nautitaan rauhassa.
Sapattina ja muina pyhinä istumme pöydän ääressä -
ja muistelemme ja ylistämme Jumalan tekoja.
Silloin ei ole kiire minnekään.
Pääsiäisen vietosta Jumala antaa kuitenkin erikoisen käskyn.
Hän käskee olla valmiina lähtöön.
"Tämä on Herran pääsiäinen" (alkutekstin mukaan).
Huomautan niille kristityille, -
joiden ei mielestään tarvitse viettää Israelin seitsemää juhlaa, -
että kaikki alkaa pesachista.
Herra sanoo: "Tämä on Herran pääsiäinen."
3. Moos. 23:ssa Hän sanoo: -
"...minun juhla-aikani, ovat nämä."
2. Moos. 12:12: "Sillä minä kuljen sinä yönä kautta Egyptin maan -
ja surmaan kaikki esikoiset Egyptin maassa, -
sekä ihmiset että eläimet, -
ja panen toimeen rangaistustuomion, -
jonka minä olen langettanut kaikista Egyptin jumalista. Minä olen Herra."
"Ja tämä päivä olkoon teille muistopäivä, -
ja viettäkää sitä Herran juhlana; -
sukupolvesta sukupolveen viettäkää sitä ikuisena säädöksenä."
Mutta miksi Jumala käski sivellä verta ovenpieliin?
"Sillä minä kuljen sinä yönä kautta Egyptin maan -
ja surmaan kaikki esikoiset Egyptin maassa,...
ja panen toimeen rangaistustuomion, -
jonka minä olen langettanut kaikista Egyptin jumalista...
Ja veri on oleva merkki, teille suojelukseksi, -
taloissa, joissa olette; -
sillä kun minä näen veren, niin minä menen teidän ohitsenne, -
eikä rangaistus ole tuhoava teitä, kun minä rankaisen Egyptin maata."
Ihmeellinen tapahtuma!
Se toistui 2000 vuotta sitten.
Jumalan Poika nousi ristille -
ja vuodatti verensä.
Se, mitä tapahtui Egyptissä, -
toistui täällä Jerusalemissa.
Israelin kansan kertomus alkoi kuitenkin Egyptistä.
Kansa vapautui Egyptistä, -
kuten Herra oli luvannut Abrahamille.
Kansa lähti Egyptistä ja saapui Siinain autiomaahan -
Siinain vuoren juurelle.
Myös Siinain tapahtumat ovat mielenkiintoisia.
Kansa sai "käskyt, säädökset ja oikeudet", -
kuten Herra sanoi Moosekselle.
Mooses sai Tooran ja toi sen Israelin kansalle.
Se tapahtui helluntaina, jota sanomme shavuotiksi.
Se kaikki alkoi Egyptissä.
Syötyään kiireesti kansa lähti Egyptistä -
ja saapui Siinain vuorelle.
Siellä Jumala solmi liiton heidän kanssaan.
"Jos te nyt kuulette minun ääntäni ja pidätte minun liittoni,... -
te olette minulle pappisvaltakunta ja pyhä kansa."
"...olen teidän Jumalanne, ja te olette minun kansani."
"...te olette minun omaisuuteni...
pappisvaltakunta ja pyhä kansa."
Valkeudeksi kansoille.
Jumala antoi Tooran shavuotina.
Nimi shavuot liittyy sanaan shevua, "vala".
Jumala vannoi kansalleen Israelille, -
että jos se vaeltaa Hänen käskyjensä mukaan, -
siitä tulee suuri kansa.
Israelista tulee papillinen kuningaskunta.
Se ei ole maallinen kuningaskunta, -
vaan taivaallinen, Jumalan kuningaskunta.
Jumala vannoi heille valan.
Liitossa on kuitenkin aina kaksi osapuolta.
Avioliitossakin on mies ja vaimo.
Siksi valojakin vannotaan kaksi.
Aviomies vannoo huolehtivansa vaimostaan -
ja pysyvänsä hänen rinnallaan myötä- ja vastoinkäymisissä.
Samoin vaimo antaa uskollisuudenvalansa.
Mikä on avioliiton esikuva?
Tietysti se liitto, jonka Jumala solmi Israelin kanssa, -
ja muut liitot Abrahamin ja muiden Raamatun henkilöiden kanssa.
Liitossa on kaksi osapuolta.
Meidän osuutemme on uskoa Jumalan Sanaan -
ja noudattaa Hänen käskyjään.
"Te olette minun ystäväni, jos teette, mitä minä käsken teidän tehdä."
Näin sanoi Herra Jeshua.
Meidän tulee vaeltaa Hänen tahdossaan.
Se ei ole vaikeaa sille, joka rakastaa Herraa, -
ja joka on astunut Herran suojelukseen uudessa liitossa.
Ei hänen ole vaikea noudattaa Herran käskyjä.
Hänhän elää siitä!
Se ei ole erillinen osa häntä, vaan hän itse.
Hän on syntynyt uudesti ja saanut uuden luonteenlaadun.
Hän on uusi ihminen, kuten Uusi testamentti opettaa.
Pesachina kansa lähti Egyptistä, -
ja veri vuodatettiin.
Jeshuakin nousi ristille pesach-juhlan aikaan.
Kolmen päivän kuluttua -
Jeshua nousi kuolleista.
Karitsasta ei saanut jättää mitään seuraavaksi aamuksi.
Jeshuakaan ei jäänyt ristille, vaan Hänet siirrettiin hautaan.
Jesaja kertoo, että Hänet haudattiin rikkaiden hautaan, -
koska Hän ei ollut vääryyttä tehnyt.
700 vuoden kuluttua Jesajan profetia toteutui.
Pesachin jälkeen on tärkeä laskea omer-päiviä, -
kuten rabbit opettavat.
Laskeminen päättyy shavuotiin.
Shavuot ja shabat ovat samaa sanaperhettä.
Siihen kuuluu eräs kolmaskin sana.
Tarkastellaanpa sanaa shuvu Jeremian kirjasta.
Jer. 3:14: -
"Palatkaa takaisin [shuvu], te luopuneet lapset, sanoo Herra, -
sillä minä olen ottanut teidät omikseni, ja minä noudan teidät, -
yhden ainoankin kaupungista ja kaksi sukukunnasta, ja tuon teidät Siioniin."
Siion, Tsijon, tulee sanasta metsujan, "erinomainen".
"Palatkaa takaisin, shuvu", sanoo Herra.
Sanat shuvu ja shavuot liittyvät toisiinsa.
Pesachina Jeshua kuoli ja nousi ylös kolmantena päivänä, -
joka oli jom bikkurim, uutislyhteen heilutuksen päivä.
Sitten shavuotina Jeshua vuodatti Pyhän Henkensä -
opetuslasten päälle Siionissa, Jerusalemissa.
On tärkeä ymmärtää, -
että sitä seuraava juhla ei ole vielä toteutunut hengellisesti.
Elämme vielä shavuotia.
Vietämme kyllä rosh hashanaa, jom kippuria ja sukkotia, -
mutta hengellisesti on vielä shavuotin aika.
Meillä on vielä mahdollisuus palata Herran luo.
Kun Pyhä Henki laskeutui opetuslasten päälle shavuotina, -
juutalaiset puhuivat kaiken maailman kieliä täällä Jerusalemissa.
He olivat tulleet tänne pyhiinvaellukselle.
Lain mukaan juutalaisten piti tulla Jerusalemiin kolmena pyhänä.
Ne olivat pesach, shavuot ja sukkot.
Kaikkien miesten piti tulla pyhään maahan ja Jerusalemiin -
rukoilemaan Herraa Temppelissä.
Shavuotina tuli Pyhä Henki.
Sama oli tapahtunut Siinailla.
Tulenlieskat laskeutuivat sekä Siinailla että Siionissa.
Huomatkaa, mikä on sen jälkeen Pietarin ensimmäinen sanoma!
Hän kehotti palaamaan ja tekemään parannuksen.
Hän ei tehnyt ihmeitä, vaan välitti vain selvän sanoman.
3000 ihmistä teki parannuksen, -
otti vastaan Jeshuan ja kastettiin.
Hepreaksi "kaste" on tevila, -
joka tarkoittaa upottamista kokonaan veteen.
Se ei ole sitä, mitä näemme kristillisissä elokuvissa, -
joissa Johannes Kastaja ottaa kädellään tilkan vettä -
ja kaataa sen Jeshuan päälle.
Hän meni kokonaan veden alle.
Tärkeintä on kuitenkin shavuotin viesti: palatkaa Herran luo!
Palatkaa taivaallisen Isänne luo!
Se viesti oli juutalaisille ilmiselvä, -
koska shavuot muistuttaa sanaa lashuv, "palata", -
ja shabat, joka tarkoittaa levon saamista sydämeen.
Luetaan, mitä silloin tapahtui.
Apt. t. 2:1: "Ja kun helluntaipäivä oli tullut, olivat he kaikki yhdessä koolla.
Ja tuli yhtäkkiä humaus taivaasta, -
niinkuin olisi käynyt väkevä tuulispää, -
ja täytti koko huoneen, jossa he istuivat."
Se muistuttaa Siinain tapahtumia.
"Ja he näkivät ikäänkuin tulisia kieliä, -
jotka jakaantuivat ja asettuivat heidän itsekunkin päälle.
Ja he tulivat kaikki Pyhällä Hengellä täytetyiksi -
ja alkoivat puhua muilla kielillä, -
sen mukaan mitä Henki heille puhuttavaksi antoi.
Ja Jerusalemissa asui juutalaisia, jumalaapelkääväisiä miehiä, -
kaikkinaisista kansoista, mitä taivaan alla on.
Ja kun tämä ääni kuului, niin kokoontui paljon kansaa; -
ja he tulivat ymmälle, -
sillä kukin kuuli heidän puhuvan hänen omaa kieltänsä.
Ja he hämmästyivät ja ihmettelivät sanoen: -
'Katso, eivätkö nämä kaikki, jotka puhuvat, ole galilealaisia?
Kuinka me sitten kuulemme kukin sen maan kieltä, jossa olemme syntyneet?
Me parttilaiset ja meedialaiset ja eelamilaiset -
ja me, jotka asumme Mesopotamiassa, Juudeassa -
ja Kappadokiassa, Pontossa ja Aasiassa, Frygiassa ja Pamfyliassa, -
Egyptissä ja Kyrenen puoleisen Liibyan alueilla, -
ja täällä oleskelevat roomalaiset, juutalaiset ja käännynnäiset, -
kreetalaiset ja arabialaiset, me kuulemme kukin heidän puhuvan -
omalla kielellämme Jumalan suuria tekoja.'"
Jae 14: "Niin Pietari astui esiin niiden yhdentoista kanssa, -
korotti äänensä ja puhui heille: -
'Miehet, juutalaiset ja kaikki Jerusalemissa asuvaiset, -
olkoon tämä teille tiettävä, ja ottakaa minun sanani korviinne.
Eivät nämä ole juovuksissa, niinkuin te luulette; -
sillä nyt on vasta kolmas hetki päivästä.
Vaan tämä on se, mikä on sanottu profeetta Jooelin kautta...'"
Joel puhui syys- ja kevätsateesta, sukkotista ja shavuotista.
Hän puhui myös tulevasta herätyksestä sukkotina.
Jokaisena Herran juhla-aikana Herra antaa jotain uutta -
uudessa liitossa.
Pesachina Hän kuoli ristillä, -
ja nousi kuolleista.
Shavuotina Hän antoi Pyhän Hengen.
Niinpä jotain tapahtuu myös rosh hashanana, jom kippurina -
ja sukkotina.
Kiitos Herralle, että Hän toteuttaa kaiken, mitä on sanonut.
Sitten Pietari sanoo jakeessa 21: -
"Ja on tapahtuva, -
että jokainen, joka huutaa avuksi Herran nimeä, pelastuu."
Kyse on Jumalan lupauksesta, shevua, ja sapatista, shabat.
Shabat tarkoittaa lepoa.
Se tarkoittaa paluuta, lashuv, Herran luokse.
En lue koko lukua, -
mutta jakeessa 38 Pietari sanoo jotain mielenkiintoista.
Se on hyvin tärkeä kohta.
"Tehkää parannus [shuvu bitshuva] ja ottakoon kukin teistä kasteen -
Jeesuksen Kristuksen nimeen syntienne anteeksisaamiseksi, -
niin te saatte Pyhän Hengen lahjan.
Sillä teille ja teidän lapsillenne tämä lupaus on annettu ja kaikille, -
jotka kaukana ovat, ketkä ikinä Herra, meidän Jumalamme, kutsuu."
Mielenkiintoista!
"Ja monilla muillakin sanoilla hän vakaasti todisti; -
ja hän kehoitti heitä sanoen: -
'Antakaa pelastaa itsenne tästä nurjasta sukupolvesta'.
Jotka nyt ottivat hänen sanansa vastaan, ne kastettiin, -
ja niin heitä lisääntyi sinä päivänä noin kolmetuhatta sielua.
Ja he pysyivät apostolien opetuksessa ja keskinäisessä yhteydessä -
ja leivän murtamisessa ja rukouksissa."
Mielenkiintoinen tapahtuma!
He kyselivät häneltä, mitä heidän piti tehdä.
Rakkaat veljet ja sisaret, te kaikki, jotka katsotte tätä, -
elämme nyt shavuotin aikaa.
On vielä aikaa palata Herran luo, jos olette eksyneet, -
jos ette ole vaeltaneet Jumalan tahdossa.
Teidän on tehtävä parannus.
Pietari sanoi profeetallisesti: -
"Sillä teille ja teidän lapsillenne tämä lupaus on annettu -
ja kaikille, jotka kaukana ovat..."
Hän ei itsekään tiennyt profetoivansa pakanoista.
Lähellä olevat ovat juutalaisia, ja kaukana olevat muita kansoja.
Ef. 2 kertoo juuri siitä, -
miten Herra loi heidät itsessänsä "yhdeksi uudeksi ihmiseksi".
Olittepa juutalaisia tai ette, teidän on palattava Herran luo.
Niin pääsette Siioniin, "erinomaiseen paikkaan", -
jossa Herra siunaa teitä ja täyttää kaikki tarpeenne -
rikkautensa mukaisesti kirkkaudessa, Messias Jeshuassa.
Kun palaamme Herran luo, -
saamme nauttia Hänen hyvyydestään Hänen liitonvalansa mukaisesti.
Hän antaa meille siunauksen ja menestyksen.
Saamme sapatinlevon sydämeen.
Ehkä murehditte liikaa, eikä teillä ole rauhaa sydämessänne.
Maailma ei ole vielä astunut seuraavan juhlan aikaan, -
mutta se aika on kohta käsillä.
Silloin Herra tuomitsee kaikki ihmiset.
Rosh hashana on itse asiassa pasuunansoiton juhla, -
shofar-juhla.
Sinä päivänä Jumala loi ihmisen.
Rabbien mukaan Jumala tuomitsee silloin kaikki ihmiset.
Nyt ei ole aikaa puhua siitä enempää.
Uusi testamentti kuitenkin kertoo, -
että sitä, joka uskoo Jeshua Messiaaseen, ei tuomita.
Hän tulee Messiaan eteen -
saamaan Häneltä vanhurskauden seppeleen.
Nyt on siis aika palata ja tehdä parannus.
On aika tehdä hyviä tekoja, uskoa Jumalan Sanaan, -
elää Hänen tahdossaan ja saada sapatinlepo sydämeen.
Saamme nauttia Hänen liitonvalastaan.
Jonain päivänä saamme astua Hänen kuningaskuntaansa.
Suomennos: Hannele Lehtoranta